La leucèmia limfàtica crònica (LLC) és un càncer de la sang derivat d'un tipus de glòbuls blancs coneguts com cèl·lules B. Les cèl·lules B normals produeixen anticossos per lluitar contra las infeccions.
Tanmateix, quan apareix la LLC, molts d'aquestes cèl·lules B adquireixen un comportament anòmal, passen a ser cèl·lules leucèmiques i deixen de lluitar contra les infeccions.
La LLC constitueix el càncer de la sang més freqüent als països occidentals i, malgrat els múltiples esforços científics, encara no s'ha trobat una causa comuna que origini la malaltia.
De fet, les cèl·lules de LLC són molt heterogènies i molts pocs pacients tenen una perfil mutacional comú, el que implica que la seqüència d'ADN està alterada de manera diferent a cada pacient.
No obstant això, el nostre grup ha identificat recentment que tot els pacients de LLC sí que tenen quelcom en comú: tots tenen les mateixes 500 regions de DNA actives o "preparades" per ser llegides.
Això ens revela que hi ha unes poques molècules alterades a l'origen de la malaltia i, aquestes mateixes, són les responsables d'activar regions específiques del genoma que, en condicions normals, estarien empaquetades i silenciades.
Què desencadena l'acció d'aquestes molècules?
I com estan alterant aquestes el genoma d'una cèl·lula de LLC?
Aquestes preguntes són, de fet, els meus objectius actuals: caracteritzar i entendre per què i com l'ADN d'una cèl·lula B normal s'activa per donar lloc a una LLC.
Els factors de transcripció són molècules responsables de la lectura de l'ADN i de la traducció d'aquesta lectura a efectors funcionals en la cèl·lula.
Com els directors d'una orquestra, aquests s'uneixen a seqüències específiques de DNA i dirigeixen, mitjançant el reclutament d'altres co-factors, si aquella regió de DNA s'activa o se silencia.
Nosaltres hipotetitzem que l'activitat d'uns factors de transcripció en concret està alterada en la LLC i que això propulsa l'activació tan particular del seu genoma.
El meu pla és identificar quins són els factors de transcripció responsables, identificar els seus co-factors associats i caracteritzar el seu rol directe en el genoma de LLC.
A més a més, la meva intenció és estudiar com aquests canvis estan influenciats pel microambient que rodeja les cèl·lules B i definir la implicació de factors del microambient en l'inici de la LLC.
Amb la integració de tota aquesta informació, serem capaços de visualitzar i explorar nous enfocaments terapèutics per al tractament dels pacients amb LLC.
Nova generació d'immunoteràpies amb cèl·lules T en càncer d'endometri – Tots els càncers contenen proteïnes mutades que només apareixen en les cèl·lules tumorals i que són dianes potencials per a la immunoteràpia.
Les cèl·lules T comprenen un grup divers de cèl·lules de defensa del sistema immunitari altament especialitzades que tenen un receptor que reconeix específicament aquestes proteïnes mutades.
Tot i l'avenç en el potencial terapèutic de les cèl·lules T que reconeixen aquestes mutacions en alguns pacients amb càncer, un factor crític que dificulta el seu èxit clínic és la falta de coneixement sobre les seves funcions i estats biològics.
Aquest projecte té com a objectiu identificar nous gens que permetin seleccionar cèl·lules T que reconeixen mutacions tumorals específiques amb un millor potencial terapèutic en tumors d'endometri.
Això pot conduir a la identificació de noves dianes terapèutiques, accelerar el descobriment de nous tractaments i obrir el camí per a la nova generació d'immunoteràpies personalitzades contra el càncer.
Les cèl·lules mare de la sang tenen la capacitat de produït els diferents tipus de cèl·lules hematopoètiques del nostre cos. Quan els pacients pateixen malalties de la sang com la leucèmia, comunament es tracten amb irradiació per matar les cèl·lules sanguines (leucèmiques però també normal) I després es reposen amb cèl·lules mare d'una persona sana.
Aquesta estratègia és àmpliament utilitzada però també comporta molts problemes, per exemple, requereix tenir un donant que sigui compatible I molts pacients no el tenen.
Per aquest motiu, els científics volen trobar altres maneres de generar aquestes cèl·lules mare de la sang.
En els últims anys s'han pogut obtenir cèl·lules mare de la sang de diferents cèl·lules d'altres teixits, però aquestes cèl·lules no són prou robustes per a regenerar tot el sistema hematopoètic d'un pacient.
Això es deu al fet que no es coneix completament els processos i molècules que es necessiten per produir aquestes cèl·lules Durant el desenvolupament embrionari.
Per això, el meu projecte vol entendre com neixen aquestes cèl·lules mare hematopoètiques Durant l'etapa embrionària.
Aquest projecte se centri en un mecanisme de senyals que es coneixen com la via de Notch I que ajuda a les cèl·lules a comunicar-se entre si.
Avui sabem que és un mecanisme important per la generació d'aquestes cèl·lules.
Per aquest motiu, el meu objectiu és entendre quan es requereix aquesta senyalització en l'embrió I quines instruccions dóna.
Espero que al final d'aquest projecte tinguem una idea més clara de l'impacte d'aquests senyal en la generació de cèl·lules mare de la sang.
Un cop sapiguem això, podrem millorar l'obtenció d'aquestes cèl·lules a partir de teixits sans de pacients leucèmics.
Aquest projecte ha rebut finançament del programa de recerca i innovació Horizon 2020 de la Unió Europea amb acord de subvenció MSCA No 801370.